ผู้เชี่ยวชาญขีปนาวุธ รบ.รัสเซีย จ่อแถลงสาเหตุ MH17มาเลย์ตก
ผู้เชี่ยวชาญด้านขีปนาวุธของ รบ.รัสเซีย เตรียมแถลงสาเหตุเครื่องบินโดยสารมาเลเซีย แอร์ไลน์ส เที่ยวบินMH17 ของมาเลย์ตก วันนี้ ตัดหน้าทีมผู้เชี่ยวชาญของเนเธอร์แลนด์ ซึ่งเป็นประเทศที่มีผู้เสียชีวิตมากที่สุด จะเปิดแถลงข่าวในวันเดียวกันเวลา 15.30 น. ตามเวลาไทย,วันที่ 13 ต.ค. เมื่อเวลา 09.00 น.ตามเวลาในประเทศไทย นางสาววันวิสาข์ ชูชนม์ ผู้สื่อข่าวไทยรัฐประจำประเทศไทย รายงานจากกรุงมอสโก ประเทศรัสเซีย ว่า ในเวลาประมาณ 10.00 น.ของวันที่ 13 ต.ค. ตามเวลาในรัสเซีย ซึ่งจะตรงกับเวลาในประเทศไทย ประมาณ 14.00 น. จะมีการแถลงข่าวสรุปสาเหตุ กรณีเครื่องบินโดยสารของ สายการบินมาเลเซีย แอร์ไลน์ส เที่ยวบินที่ เอ็มเอช 17 ถูกยิงตกเหนือน่านฟ้าทางภาคตะวันออกของยูเครน เมื่อวันที่ 17 กรกฎาคม 2557 โดยหน่วยงานชื่อ อินเตอร์เนชั่นแนล คอมมิสชั่น (International Commission) ของรัสเซีย ซึ่งได้รวบรวมข้อมูลการตรวจสอบโศกนาฏกรรมครั้งนี้อย่างละเอียด ซึงถือเป็นการแสดงท่าทีอย่างชัดแจ้งของรัสเซียเป็นครั้งแรกหลังเกิดเหตุนานกว่า 1 ปี,ผู้สื่อข่าวรายงานว่า การแถลงข่าวครั้งนี้ มีนายยานน์ โนวิคอฟ ประธานเจ้าหน้าที่ฝ่ายบริหารของ เจเอสซี คอนเซินน พีวีโอ อาสมาซ-แอนเทซ ซึ่งเป็นองค์กรธุรกิจขนาดใหญ่ ของรัสเซียก่อตั้งโดยประธานาธิบดีแห่งสหพันธรัฐรัสเซีย ตั้งแต่ปี 2545 ทำงานร่วมกับสถาบันวิจัยวิทยาศาสตร์จาก 17 ภูมิภาคของรัสเซีย ทั้งองค์การวิจัยและผลิตขีปนาวุธ สถาบันวิจัยและพัฒนาสร้างระบบการป้องกันการโจมตีทางอากาศจากขีปนาวุธทางอากาศในวิถีใกล้ วิถีกลาง และวิถีไกล รวมทั้งเป็นองค์กรที่ผลิตและพัฒนาระบบเฝ้าระวังการตรวจเรดาร์ ระบบการควบคุมขีปนาวุธอัตโนมัติที่ใหญ่ที่สุดของรัสเซียด้วย,ผู้สื่อข่าวรายงานด้วยว่า การแถลงข่าวดังกล่าว มีขึ้นก่อนหน้าที่ทีมผู้เชี่ยวชาญของเนเธอร์แลนด์ ที่ร่วมกับนานาขาติ จะแถลงข่าวสรุปรายละเอียดการถูกยิงตกของเครื่องบิน MH 17 ในวันเดียวกัน เวลาประมาณ 11.30 น. ตามเวลาในประเทศไทย,อนึ่งก่อนหน้านี้ มีข้อสันนิษฐานเกี่ยวกับโศกนาฏกรรม เครื่องบิน MH 17 ว่า อาจเป็นฝีมือของกลุ่มกบฏแบ่งแยกดินแดนนิยมรัสเซีย ในภาคตะวันออกของยูเครน เป็นผู้ยิงขีปนาวุธใส่เครื่องบิน เพราะเข้าใจผิดว่าเป็นเครื่องบินของกองทัพยูเครน,และเมื่อเร็วๆ นี้ นายเปโตร โปโรเชนโก ประธานาธิบดียูเครน ได้ออกแถลงการณ์ ในวาระครบรอบ 1 ปี เที่ยวบิน MH17 ตกว่า รัฐบาลยูเครน จะนำตัวผู้ที่รับชอบผิดต่อโศกนาฏกรรมครั้งนี้ มาลงโทษให้ได้ และประณามการกระทำของกลุ่มกบฏแบ่งแยกดินแดนที่ภักดีต่อรัสเซีย ว่า เป็นฝ่ายที่ยิงเครื่องบินของสายการบินมาเลเซีย แอร์ไลนส์ เที่ยวบิน MH17 ตก ขณะที่รัฐบาลรัสเซีย โดยนายเซอร์เกย์ลาฟรอฟ รมว.ต่างประเทศของรัสเซีย ได้ออกมาตอบโต้ข้อเสนอที่สหรัฐอเมริกา จะสนับสนุนให้คณะมนตรีความมั่นคงแห่งองค์การสหประชาชาติ จัดตั้งศาลพิเศษขึ้น เพื่อพิจารณาคดี MH17 โดยระบุว่า วัตถุประสงค์ของสหรัฐอเมริกาในการจัดตั้งศาล ก็เพื่อต้องการลงโทษบุคคลที่สหรัฐอเมริกาตัดสินไปแล้วว่ามีความผิดเท่านั้น , ,สำหรับโศกนาฏกรรมเครื่องบิน MH 17 ตก ทำให้มีผู้เสียชีวิตทั้งสิ้น 298 คน เป็นผู้โดยสารชาวเนเธอร์แลนด์มากที่สุด 154 คน รองลงมาคือ ออสเตรเลีย 27 คน มาเลเซีย 23 คน อินโดนีเซีย 11 คน อังกฤษ 6 คน เยอรมนีและเบลเยียมประเทศละ 4 คน ฟิลิปินส์ 3 คน แคนาดา 1 คน และลูกเรือพนักงานของมาเลเซีย แอร์ไลน์ส 15 คน.
ผู้เชี่ยวชาญด้านขีปนาวุธของ รบ.รัสเซีย เตรียมแถลงสาเหตุเครื่องบินMH17 ของมาเลย์ตก วันนี้ ตัดหน้าทีมผู้เชี่ยวชาญของเนเธอร์แลนด์ ซึ่งเป็นประเทศที่มีผู้เสียชีวิตมากที่สุด ซึ่งจะแถลงข่าวในวันเดียวกันเวลา 15.30 น. ตามเวลาไทย 
MH17,เครื่องบินตก,ผู้เชี่ยวชาญด้านขีปนาวุธ,รัสเซีย,เครื่องบิน,ตก,เนเธอร์แลนด์,มาเลเซียแอร์ไลน์,ถูกยิงตก,ยูเครน,ยานน์ โนวิคอฟ,โศกนาฏกรรม,ข่าว,ไทยรัฐออนไลน์,ข่าวต่างประเทศ